Mostná ulica (Nitra)

náhľad|Areál bývalej „Ferrenitky“ na Mostnej ulici
Mostná ulica je ulica v Nitre nachádzajúca sa v Starom meste. Je dvojprúdová s mimoúrovňovými chodníkmi pre peších na oboch stranách v celej dĺžke. Začína v križovatke ulíc Farská a Ďurková a končí v kruhovom objazde s ulicami Napervillská a Nábrežie mládeže. Ústia do nej ulice Kmeťkova, Podzámska, Wilsonovo nábrežie a Parkové nábrežie a taktiež Svätoplukovo námestie.

 Doprava 
Ulica patrí medzi najvyťaženejšie v rámci mesta, a to najmä preto, že spája mestské časti Párovce a Zobor a je jednou z najvýznamnejších spojníc juhozápadnej a severovýchodnej časti mesta. Nachádza sa na nej jeden kruhový objazd s ulicami Wilsonovo nábrežie a Parkové nábrežie a jedna svetelná križovatka s ulicami Farská a Ďurková. Nachádza sa na nej taktiež Zoborský most prekonávajúci rieku Nitra.

Po ulici premávajú linky mestskej hromadnej dopravy č. 1, 6, 7, 9, 10, 17, 26, 27 a 30 a nachádzajú sa tu zastávky Predmostie a Divadlo Andreja Bagara. Je tu niekoľko stanovíšť taxislužieb.

Parkovanie na ulici je povolené pozdĺžne na vyhradených platených parkovacích miestach. Celá ulica je zaradená v 1. okruhu.http://www.nitralive.sk/spravy/694-parkovanie-v-nitre

 Výstavba 
Na ulici sa nachádzajú viaceré historické budovy. Najvýraznejším stavebným zásahom počas socialistickej éry bolo vybudovanie 4 a 5 poschodovej bytovej zástavby v blízkosti Podzámskej ulici. V posledných rokoch pribúda kontroverzná moderná zástavba v okolí Svätoplukovho námestia.

Najvýraznejšou stavbou je budova Divadla Andreja Bagara z roku 1992. Nachádza sa tu taktiež známy „Cheese house“ nominovaný na cenu za architektúru CE.ZA.AR.

V tesnej blízkosti Mostnej ulice sa nachádzala aj rozostavaná stavba obchodného centra City Park. Obchodné centrum City Park však nebolo dostavané a po rokoch investor dostaval tento skelet ako komplex Promenada Living Park v ktorom sa nachádzajú bytové jednotky a dvojpodlažné obchodné centrum Promenada ktoré bolo otvorené 28. apríla 2022.

 Nočný život 
Ulica je známa svojim čulým nočným životom nakoľko sa tu nachádzajú diskotéky, bary, kaviarne, kluby, fastfoody či puby, čo spôsobuje každodenné porušovanie verejného poriadku a často aj výtržnosti, ktoré už v minulosti ústili do niekoľkých úmrtí.

V januári 2014 zomrel 22-ročný muž po bitke pred jedným z podnikov,http://nasanitra.sme.sk/c/7071156/smrt-po-diskoteke-mateja-zabil-uder-po-ktorom-spadol-na-zem.html v máji 2009 bol zas zabitý muž tureckého pôvodu taktiež pred jedným z podnikov.http://spravy.pravda.sk/regiony/clanok/208838-bojovnik-so-smrtiacou-paestou-pojde-pred-sud/ Na križovatke s Farskou ulicou došlo v rokoch 2012 a 2013 k niekoľkým incidentom medzi extrémistami združujúcimi sa v podniku Walhala a zákazníkmi a majiteľom podniku Mariatchi, kde sa oba podniky nachádzali. Toto vyústilo k bitke v októbri 2013, ktorá zarezonovala vo viacerých slovenských aj zahraničných médiach.http://domov.sme.sk/c/7081559/neonacisti-terorizuju-studentsky-bar-v-nitre-kopali-do-bezvladnych.html Počas tzv. „silných dní“ (utorok, streda, piatok a sobota) je tu po incidente z roku 2014 zabezpečený počas celej noci aj non-stop monitoring hliadkami policajného zboru a mestskej polície.

 Referencie 

Kategória:Ulice v Nitre